Casper Van Dien

Casper Robert Van Dien (* 18. Dezember 1968 in Milton, Florida) is en US-amerikaanschen Schauspeler.

 Leven un Wark 
Van Dien is de Söhn vun en Marineoffizeer, de vun nedderlännsche Utwannerers afstammt, de sik toeerst in’n Ruum New York City daallaten hebbt. Över sien Vörfohren hett he butendem sweedsche, frnazöösche, engelsche un indiaansche Wörteln. Sien Vörnaam hett he wegen en Familientraditschoon, de al siet ölven Generatschonen an den öllsten Sohn wietergeven warrt. Opwossen is Van Dien in Ridgefield, New Jersey.

As Schauspeler harr he sien Dörbrook mit de Sepenoper One Life to Live un weer dorna in Filmen as Starship Troopers oder Sleepy Hollow to sehn. Kritikers hebbt em as levensgrote Ken-Popp beschreven, vunwegen sien Utstrahlen, de as arm an Persönlichkeit opfaaten warrt.

Vun 1993 bit 1997 weer Van Dien mit Carrie Mitchum verheiraat – de Enkelsche vun Robert Mitchum. Se hebbt twee Kinner, för de Van Dien dat vulle Sorgrecht hett. Siet Mai 1999 is he mit Catherine Oxenberg verheiraat. Sien Swiegermudder is de fröhere Prinzessche Elisabeth vun Jugoslawien. In’t Johr 2005 sünd se in jemehr egene Reality-Reeg I married a Princess optreden. Later hebbt Van Dien un Oxenberg tosamen in de amerikaanschen Dramareeg Watch Over Me speelt, de op MyNetworkTV utstrahlt weer.

Dat Ehpoor hett twee Döchter. Butendem hett Oxenberg en Dochter ut eerste Eh. Se beide sünd prominente Bottschoppers för de Non-Profit-Organisatschoon Childhelp.

 Filmografie (Utwahl) 
 Johr Titel Synchroonsnacker 1990 Menu for Murder, Feernsehndt.: Mit dem Essen kam der Tod   1993-94 One Life to Live, Feernsehreegdt.: Liebe, Lüge, Leidenschaft   1994 Beverly Hills, 90210, Feernsehfolgen   1996 Backroads to Vegas, Feernsehn   1996 Lethal Orbit, Feernsehn   1997 James Dean: Race with Destiny, Feernsehn   1997 Starship Troopers Peter Flechtner 1998 Tarzan and the Lost Citydt.: Tarzan und die verlorene Stadt Alexander Brem 1998 On the Borderdt.: Mexican Border – Eine heiße Liebe Charles Rettinghaus 1999 The Omega Code   1999 Sleepy Hollow Matthias Hinze 2000 Cutaway, Feernsehndt.: Cutaway – Jede Sekunde zählt Markus Pfeiffer 2000 Sanctimonydt.: Sanctimony – Auf mörderischem Kurs   2000-01 Titans, Feernsehreegdt.: Titans – Dynastie der Intrigen Pascal Breuer 2001 Danger Beneath the Sea, Feernsehndt.: Meuterei unter Wasser – USS Lansing antwortet nicht Johannes Berenz 2003 Windfall, Feernsehn Nicolas König 2004 Dracula 3000, Feernsehn Manou Lubowski 2005 Maiden Voyage, Feernsehndt.: Maiden Voyage – Jungfernfahrt in den Tod Michael Deffert 2006 The Curse of King Tut’s Tomb, Feernsehndt.: King Tut – Der Fluch des Pharao Michael Deffert 2006 Meltdown, Feernsehndt.: Meltdown – Wenn die Erde verbrennt Johannes Berenz 2006-07 Watch Over Me, Feernsehreeg   2008 Mask of the Ninja, Feernsehndt.: Ninjas – Schwarzer Tod Philipp Moog 2008 Starship Troopers 3: Marauder Peter Flechtner 2010 Turbulent Skies, Feernsehn   2011 Born to Ride   2012 The Pact Sven Gerhardt 2012 Noobz Ingo Albrecht 2013 500 MPH Stormdt.: Hypercane – Der 800 KMH Mega-Sturm Matthias Klie 2013 Assumed Killer   2014 Sleeping Beauty   2015 June   2015 Higher Mission   2016 Leap   2016 ISRA 88   2017 All About the Money   2017 Starship Troopers: Traitor of Mars, Animatschoon, Stimm Peter Flechtner

 Utteken 
Van Dien weer mit Stand vun’n Januar 2013 tweemol för Filmpriesen nomineert, dorünner 1998 för den Blockbuster Entertainment Award as Best Needorsteller in Starship Troopers. In’t Johr 2009 is Casper Van Dien in de Hall of Fame vun’t Phoenix International Horror & Sci-Fi Film Festival opnahmen worrn.

 Weblenken 

 Offizielle Websteed (engelsch)

Kategorie:Schauspeler
Kategorie:Börger von de USA
Kategorie:Mann
Kategorie:Boren 1968